Steveni universum

“Steveni universum” (originaalkeeles Steven Universe) on Ameerika joonissari, mille loojaks on Rebecca Sugar.Steven Universe, IMDB. Vaadatud 25. september 2019. Sari linastub Cartoon Networki multifilmikanalil ning on kanali esimene animeeritud sari, mille ainus autor on naine.‘Adventure Time’ Writer Rebecca Sugar on ‘Steven Universe,’ Being Cartoon Network’s First Female Show Creator And Why Pop Art Is ‘Offensive’, Eric Kohn, IndieWire, 1. november 2013. Vaadatud 25. september 2019. “Steveni universumi” avajagu esmalinastus 21. mail 2013Pilot, Steven Universe Wiki. Vaadatud 25. september 2019., kuid sarja esimene ametlik jagu esilinastus sama aasta 4. novembril.Gem Glow, IMDB. Vaadatud 25. september 2019. 

Sarja peategelased on puberteedieelikust poiss Steven Universe (Zach Callison) ning maagiliste võimetega superkangelased Crystal Gemid: Garnet (Estelle), Pearl (Deedee Magno) ja Amethyst (Michaela Dietz).Steven Universe TV review by Emily Ashby, Emily Ashby, Common Sense Media, vaadatud 25. september 2019. Nad võtavad koos ette retki ja päästavad maailma, aga veedavad üksteise seltsis ka niisama aega. Steveni ema oli Crystal Gemide juht. Poiss päris talt kristalli, mis asub ta naba kohal ning annab talle maagilised võimed. Neid võimeid õpib ta oma sõprade abiga alles kasutama. Vaatajad õpivad Steveni maailma tundma koos poisi endaga ning saavad talle kaasa elada.  

“Steveni universumi” jagudes on palju muusikalisi vahepalasid, lõbusaid seiklusi ja ka üllatavalt sügavamõttelisi hetki. Sarja vältel rullub vaataja silme ees lahti Crystal Gemide maailma unikaalne mütoloogia.

“Steveni universum” on aastate jooksul kogunud palju positiivset kriitikat ning saanud endale suure fänkonna üle maailma. Sari on olnud korduvalt nomineeritud ja võitnud mitmeid auhindu, nende seas Primetime Emmy auhind, Behind the Voice Actors Award, Peabody auhind ja mitmed teised.Steven Universe (2013– ) Awards, IMDB. Vaadatud 25. september 2019. “Steveni universum” on saanud rohke kiituse osaliseks tänu hästi õnnestunud disainile, tegelaskujudele ja ka muusikale. 2019. aastal pälvis sari GLAAD Media auhinna Outstanding Kids & Family Programming kategoorias, olles esimene animeeritud sari, mis selle auhinna võitis.Steven Universe’ Becomes First Animated Show To Win GLAAD Kids & Family Award, Carlos Aguilar, Cartoon Brew, 29. märts 2019. Vaadatud 25. september 2019.

Sarja viies hooaeg lõppes 2019. aasta jaanuaris ning sama aasta septembris esilinastus sarja põhjal tehtud film.Steven Universe (2013– ) Episode List, IMDB. Vaadatud 25. september 2019.

Sisututvustus
“Steveni universumi” sarja tegevus toimub Beach City linnas. Crystal Gemid elavad seal oma antiikses rannaäärses templis ning nende elu eesmärgiks on kaitsta Maa elanikke koletiste ja muu kurja eest. Crystal Gemid on surematud maagilistega võimetega superkangelased, kes projekteerivad oma olemuse tuumaks olevatest kalliskividest humanoidseid, naissoost kehasid. Nende tiimi liikmed on nimetatud neile võimeid andvate (pool-)vääriskivide järgi: Garnet (eesti k. granaat), Amethyst (eesti k. ametüst), Pearl (eesti k. pärl) ja Steven.‘Steven Universe’ creator Rebecca Sugar is a Cartoon Network trailblazer, Michael Cavna, The Washington Post, 1. november 2019. Vaadatud 25. september 2019.

Peategelane
Steven on puberteedieelikust poiss, pooleldi inimene ja pooleldi Crystal Gem. Ta on pontsakas, olemuselt rõõmsameelne, väga aktiivne ja empaatiavõimeline. Ta päris oma nabaaugus asuva kalliskivi emalt, Crystal Gemide kunagiselt juhilt Rose Quartzilt. Rose Quartz ohverdas end selle nimel, et Steven saaks sündida.Steven Universe (2013– ) Plot, IMDB. Vaadatud 25.september 2019. Järk-järgult avastab Steven oma maagilisi võimed, mille ta päris emalt koos kalliskiviga, ning püüab neid paremini kontrollima õppida. Tema võimeteks on näiteks kilbi ja kaitsva roosa mulli välja manamine oma kalliskivist, aga ka ühtesulamine (ing. k. fusion) ehk erinevate Gem-ide identiteetide ja kehade sulamine ühtseks, uueks ja võimsamaks isikuks.

Olulisemad tegelased
Steven saadab oma päevad mööda koos oma inimesest isa Gregi, sõbra Connie, roosast lõvist lemmikloomaga, kelle nimi on Lion, teiste Beach City elanike ja Crystal Gemidega. Steveni isal pole maagilisi võimeid, küll aga armastab ja toetab ta oma poega kõigis tema muredes ja seiklustes. Ta elab väikses kaubikus ning töötab autopesulas, kuid ta tõeline kirg on muusika. Aja möödudes on Gregil ka aina suurem mentori roll oma poja arengus. Steven aitab tihti Gemidel missioonidel koletistega võidelda ja maailma päästa, aga talle meeldib nendega ka lihtsalt aega veeta.

Esimese hooaja lõpuks saab Steven teada, et Amethyst, Pearl, Garnet ja Crystal Gemide juht Rose Quartz pärinevad Homeworldi planeedilt. Umbes 5000 aastat enne sarja tegevuse algust oli leidnud aset sõda Crystal Gemide ja Homeworldi vahel. Crystal Gemidest mässajaid oli siis veel palju ja nad püüdsid päästa Maad, mida Homeworld hävitada soovis, ning see õnnestus neil, küll aga suurte ohverdustega. Ellu jäidki vaid nemad neli ning nad otsustasid jääda Maa peale elama, et planeeti Homeworldi ja mitmesuguste koletiste eest edasi kaitsta.

Sarja lühikokkuvõte
Esimese hooaja lõpus kohtab Steven Peridoti ja Jasperit, kes olid saadetud Homeworldilt Maale planeeti hävitama. Peridotist saab teises hooajas Crystal Gemide liitlane ja ta aitab neil ära hoida Maa hävitamise georelva (geo-weapon) poolt, mille Homeworld oli planeedi sisse istutanud. Kolmandas hooajas kolib Lapis Lazuli, sõja ajal peeglisse vangistatud Gem, koos Peridotiga Maale elama ning Jasper alistatakse. Samuti saab Steven teada, et ta ema oli sõja lõpus tapnud Pink Diamondi, ühe neljast Gemide impeeriumi valitsejatest. Neljanda hooaja jooksul õpib Steven tundma Blue ja Yellow Diamondit, teisi Homeworldi valitsejaid, ning ka nemad saavad teadlikuks Steveni olemasolust. Viiendas hooajas ütleb Pearl Stevenile, et tegelikult oli tema ema Pink Diamond, kes teeskles iseenda surma, et oma identiteet Rose Quartziks vahetada. Steven kasutab uusi teadmisi, et veenda teisi Diamonde vastutust võtma ja aitama tal parandada kõik häving, mida sõda oli põhjustanud.

Sarja kontseptsioon ja taust
Autori kogemus animasarjadega
Rebecca Sugar sattus Cartoon Networki tööle, kui ta keskkoolis ise avaldatud koomiksid jäid silma Pendleton Wardile, multikasarja “Adventure Time” autorile. Sugarist sai 2009. aastal, pärast New Yorgis School of Visual Arts lõpetamist, sarja “Adventure Time” stsenarist ja storyboard kunstnik. Rebecca Sugar oli mitme sarja armastatuma ja ka kriitikute tunnustatud jagude ning laulude autor.CN Greenlights ‘Steven Universe,’ ‘Uncle Grandpa’ Series, Animation Magazine, 11. september 2012. Vaadatud 27. september 2019. Mõnda aega töötas ta korraga mõlema sarja juures, aga 2013. aastal pidi Sugar “Adventure Time’ist" lahkuma, sest linastus tema enda sari “Steveni universum”. Sugarist sai esimene naissoost sarja ainuautor Cartoon Networkis.Rising Animators Spring Into Motion, Robert Ito, Jeremy Egner, The New York Times, 26. juuli 2013. Vaadatud 28. september 2019.

Seosed autori eluga
Sarja peategelane, pontsakas umbes 12-aastane Steven, põhineb suuresti Sugari enda samanimelisel vennal, kes joonistab sarjale taustu ja keda Rebecca Sugar väga armastab, öeldes, et nad on lapsest saati olnud väga lähedased, parimatest sõpradest õde-vend. Nad veetsid lastena palju aega koos vaadates multikaid, joonistades koomikseid ja jagades oma ideesid. Nende vanemad olid mõlemad animatsioonifännid ja toetasid laste loomingulist tegevust. Beach City on inspireeritud rannaäärsetest linnakestest, kus Sugar oma vennaga lapsena aega veetis. Steven Sugari sõnul on tema õde hea ülemus, kes on väga austav ja usaldav oma tiimi vastu ning jätab kõigile loomingulist vabadust. Ta ootab kõigilt loojatelt, et nad lisaks sarja midagi isiklikku ja üritab teha stuudiokeskkonna võimalikult loominguliseks.

Rebecca Sugar kontrollib pea kõike sarja puutuvat: sisu, kujundust, isegi laule ja muusikat. Talle oli tähtis, et "Steveni universum" räägiks talle personaalsetest teemadest ja see, et ta on nii isiklikul tasemel sarja kaasatud on ehk ka suur osa sellest, miks sari nii populaarseks sai.‘Steven Universe’: How Rebecca Sugar Turned TV’s Most Empathetic Cartoon Into an Empire, Eric Thurm, The Rolling Stone, 7.juuni 2017. Vaadatud 27. september 2019. Ta üritas panna oma sarja kokku kõike, mida ta multifilmide juures armastab, aga samas lisada ka neid elemente, mis ta tundis, et polnud teistes sarjades veel olemas, aga mida ta väga tahaks animatsioonis näha.

LGBT teemad
Sarjas esinevad LGBTQ+ teemad põhinevad suuresti Sugari enda kogemustel biseksuaalse naisena. Esimese peavoolumeedia animasarjana oli "Steveni universumis" lesbi abieluettepanek ja -pulm. Crystal Gemid on aga tegelikult sootud, millega väljendab Sugar ka enda seksuaalset identiteeti.Multikakanal Cartoon Network teeb lastele homopropagandat, Objektiiv, 14. juuni 2019. Vaadatud 27. september 2019. Nende teemade käsitlemisega on “Steveni universumist” saanud paljude LGBTQ+ noorte jaoks päästeliin.

Sarja sihtrühm
Rebecca Sugarile oli ka oluline, et tema sari ei oleks mõeldud kindlale vanuserühmale, vaid seda naudiksid nii lapsed, teismelised kui ka täiskasvanud: et sarjal oleks eri tasandeid, ja pea igal naljal oleks ka suurem mõte taga, nii et neid pole võimalik üksteisest eraldada. Kuidas seda teha, õppis ta töötades “Adventure Time'i” kallal. Lisaks on tema jaoks tähtis, et “Steveni universumi” lugu ja tegelased oleksid kõigi jaoks ligipääsetavad ja inimesed mõistaksid sarja sisemist loogikat, hoolimata sellest, et see sari on väga unikaalne. Rebecca sõnul saab seda saavutada siis, kui sari saab olla nauditav nii neile, kes otsivad sellest sügavamat mõtet ja hoolivad väga loost, aga ka neile, kes tahavad lihtsalt lõbusalt aega veeta.

Hooajad ja jaod
“Steveni universumil” pole konkreetset plaani, mille järgi jaod eetrisse jõuavad. Sarja jaod ning hooajad ilmuvad väga ebaregulaarselt ning ilma igasuguse süsteemita. Vahel läheb kuid, kus ei tule ühtki uut jagu, vahel tuleb mitu tükki ühe päevaga ning vahel tulevad need “traditsioonilise” ajakava järgi ehk iga nädal. Selline ajakava on osaliselt põhjustatud sarja iseloomust – animatsiooni tegemine võtabki kaua aega, hoolimata sellest, et iga jagu on keskmiselt vaid 11 minutit pikk. Paljud, ka fännid, on seda sarjale ette heitnud, kuid selline süsteem paistab siiski toimivat, sest publik vaatab “Steveni universumit” hea meelega edasi. Erinevalt mitmetest teistest animeeritud sarjadest saab “Steveni universum” niisugust rütmi endale lubada, sest sarjal on läbiv süžee ning jaod on omavahel seotud.Steven Universe’s frustrating schedule is crucial to its success, Zach Blumenfeld, AV Club, 20. aprill 2016. Vaadatud 28. september 2019.

 Hooaeg Jagusid IlmumiskuupäevAlgusLõpp Avajagu 21. mai 2013Hooaeg 1534. november 201316. aprill 2015Hooaeg 22513. märts 20158. jaanuar 2016Hooaeg 32512. mai 201610. august 2016Hooaeg 42511. august 201611. mai 2017Hooaeg 53229. mai 201721. jaanuar 2019 Film 2. september 2019

Positiivne tagasiside
“Steveni universum” on viienda hooaja lõpuks saanud tohutult populaarseks nii laste kui ka nende vanemate hulgas, kogudes enda ümber suure hulga fänne. Sarja on järjekindlalt kiidetud selle rõõmsuse, emotsionaalse intelligentsuse, muusika (sarjas on lauludega esinenud nii Estelle kui ka Patti LuPone), nüansirikka sisemaailmaga tegelaste ja eriti sarja geilikkuse pärast. “Steveni universum” on järelejätmatult lapsik, aga samas ka tõsine ning läbinisti positiivne. Lisaks on sarja läbivaks teemaks armastus igas selle vormis. Võrdselt ekraaniaega on pühendatud nii koletistega võitlemisele kui tegelastevaheliste sidemete käsitlemisele, olgu selleks sõprus, emaarmastus või romantiline armastus.Why I Fell In Love With The Brilliant Steven Universe, And You Will Too, James Whitbrook, Gizmodo, 16. juuni 2015. Vaadatud 27. september 2019.

Sarja peategelane Steven ei ole iseloomult traditsiooniliselt maskuliinne. Ta ei karda näidata välja emotsioone sõpradele või perele, ta tunneb ennast sama mugavalt veetes aega naistega, nagu ta parim sõber Connie või Crystal Gemid kui teiste omavanuste poiste või oma isa Gregiga. Steven ei lahenda tihtipeale oma probleeme jõuga, vaid kaitseb Maad olles ta ise: ülimalt empaatiavõimeline, abivalmis ja hooliv. Keegi teistest tegelastest ei pane Stevenit selle tõttu põlu alla, et ta eirab traditsioonilisi soorolle, vaid teda hinnatakse tihti just seetõttu, et ta on võtnud nii avalikult omaks mõlemad pooled endast: naiseliku ja meheliku poole.

Sarja roll selle fännide eludes on tihti sama teraapiline kui esteetiline. Paljude LGBTQ+ noorte fännide jaoks on “Steveni universum” päästeliiniks, kohaks, kus suhelda endasarnaste inimestega ja kus tunda end turvalisena. Rebecca Sugar, või nagu teda mõnede fännide poolt hellitavalt kutsutakse, “Sugar Mama”, on selle sooja ja toetava kogukonna keskmeks. Fännid teavad, et Sugar mõistab neid ja kuulab nad ära ning julgevad jagada temaga oma kogemusi sellistel isiklikel teemadel nagu sooline identiteet, paanikahood või depressioon. Rebecca Sugar on öelnud, et sellepärast, et ta on ka ise samasugune fänn nagu seda on “Steveni universumi” austajad, tunneb ta, et mõistab neid. Kuid igas kogukonnas on musti lambaid, ja nii on ka “Steveni universumi” fännide hulgas ette tulnud üksteise ja isegi sarja tegijate kiusamist ja mõnitamist.

"Steveni universum" muus meedias
“Steveni universum” pole vaid multikasari: selle kaubamärgi alla kuuluvad ka koomiksid, videomängud (nt “Save the Light”), filmimuusikaalbum (soundtrack album), New York Times bestsellerist lasteraamat “The Answer” ja veel muidki meeneid, nagu näiteks Steveni riided.

Viited

Kategooria:Ameerika Ühendriikide joonissarjad
Kategooria:Cartoon Networki telesaated